Киљдин
Киљдин () малено је руско острво у акваторији Баренцовог мора, на око 1,5 километара северно од Мурманске обале Кољског полуострва. Од континенталног дела одвојено је Киљдинским пролазом. Административно острво припада Кољском рејону Мурманске области.

Географија 
Острво има форму платоа максималне висине 281 метар. Издужено је у смеру запад-исток у дужини од 17,6 километара, док максимална ширина острва у централном делу достиже до 7 километара. У основи острва налазе се пешчари и метаморфни шкриљци. Северне и западне обале острва су доста високе и стрме, док се ка југу и истоку спушта у виду широких тераса. 

У југоисточном делу острва налази се малено језеро Могиљно, један од тек два меромиктичка језера на територији Русије. Језеро је специфично по томе што вода у његовим горњим слојевима има низак степен минерализације (слатководно језеро), док је ситуација на дну потпуно другачија и тамо салинитет има вредности и до 33 ‰.

Становништво 
На острву се налазе три насељена места (Источни, Западни и Планински Киљдн) са укупно око десетак становника (12 према попису из 2010). На Киљдину је 1594. боравио холандски морепловац Вилем Баренц.

Природа 
Острво се налази у вегетацијској зони тундре.

Види још 
 Кољски рејон
 Мурманска област
 Мурманска обала
 Киљдински пролаз

Референце

Спољашње везе 

 Детаљна топографска мапа острва
 Сајт посвећен острву Киљдин
 Видео снимак о острву

Руска острва
Мурманска област
Баренцово море